kløtsj
Store norske leksikon,Teknologi og industri,Transport,Bil,Bilfag,Bilens drivlinje
Kløtsj er en friksjonskobling som danner forbindelse mellom motor og girkasse i biler manuell girkasse. Kløtsjen brukes ved skifte av gir. Den brukes også til å koble drivverket fra motoren når bilen står i gir med motoren i gang (for eksempel mens føreren venter på grønt lys i et lyskryss).
Kløtsjen består av motorens svinghjul, en friksjonsplate (lamellplate) som står i forbindelse med girkassen, en trykkplate som påvirkes av en membranfjær og et utløserlager (trustlager).Kløtsjen kobles til ved at membranfjæren presser friksjonsplaten fast mellom trykkplaten og svinghjulet. Når man trykker på clutchpedalen, vil en vaier eller hydraulisk overføringsmekanisme presse trustlageret mot trykkplaten som får fjærene i trykkplaten til å miste presse mot lamellplaten. Lamellplaten blir frikoblet forbindelsen mellom motoren og girkassen. Dette skjer fordi presset mot friksjonsmaterialet på lamellplaten forsvinner og kraftoverføringen mellom motor og gir opphører.Trykkplaten er festet på motorens svinghjul, mens lamellplaten er festet til girkassens inngående aksel.Kløtsjen kan også styres elektronisk ved hjelp av en styreenhet og servoassistanse. Dette er mye brukt på manuelle girkasser der girkassen er elektronisk styrt. Les mer i Store norske leksikon bil girkasse